
Projektas


LIETUVOS RESPUBLIKOS 
PREZIDENTO VALSTYBINĖS RENTOS ĮSTATYMO NR. X-980 PAKEITIMO
ĮSTATYMAS

2015 m.                         d. Nr.
Vilnius

 straipsnis. 
Pakeisti Lietuvos Respublikos Prezidento valstybinės rentos įstatymą Nr. X-980 ir jį išdėstyti taip:

„LIETUVOS RESPUBLIKOS 
PREZIDENTO VALSTYBINĖS RENTOS 
ĮSTATYMAS

 straipsnis. 
Šis įstatymas reglamentuoja Respublikos Prezidento valstybinės rentos ir Respublikos Prezidento našlaičių valstybinės rentos skyrimo ir mokėjimo sąlygas bei tvarką, taip pat šių rentų dydžius.

 straipsnis. 
. Respublikos Prezidento valstybinė renta skiriama ir mokama iki gyvos galvos Respublikos Prezidentui, kurio įgaliojimai nutrūko Lietuvos Respublikos Konstitucijos 88 straipsnio 1, 2, 3 ir 6 punktuose nustatytais pagrindais.
. Respublikos Prezidentui, išrinktam naujai kadencijai, paskirtoji Respublikos Prezidento valstybinė renta nemokama. Paskirtoji Respublikos Prezidento valstybinė renta vėl pradedama mokėti, kai Respublikos Prezidento įgaliojimai nutrūksta Lietuvos Respublikos Konstitucijos 88 straipsnio 1, 2, 3 ir 6 punktuose nustatytais pagrindais.
. Respublikos Prezidentui Respublikos Prezidento valstybinė renta neskiriama, jeigu jis  neatsisako gaunamos valstybinės pensijos ar kitos iš Lietuvos Respublikos valstybės biudžeto mokamos periodinės pensinio pobūdžio išmokos (valstybinės signataro rentos, valstybinės signataro našlių ir našlaičių rentos, kompensacinės išmokos teatrų ir koncertinių įstaigų kūrybiniams darbuotojams, rentos sportininkams, šalpos pensijos), paskirtos pagal Lietuvos Respublikos įstatymus. 

 straipsnis. 
. Respublikos Prezidento valstybinė renta skiriama 50 procentų Respublikos Prezidento darbo užmokesčio dydžio per mėnesį.
. Respublikos Prezidento valstybinės rentos dydis nustatomas pagal Respublikos Prezidento darbo užmokesčio dydį, galiojantį tą mėnesį, už kurį ši renta skiriama ir (ar) mokama. Pasikeitus Respublikos Prezidento darbo užmokesčio dydžiui, Respublikos Prezidento valstybinės rentos dydį Lietuvos Respublikos Vyriausybė nustato iš naujo. Respublikos Prezidento valstybinės rentos dydis negali būti mažinamas.

 straipsnis. 
. Teisę gauti Respublikos Prezidento našlaičių valstybinę rentą turi mirusio Respublikos Prezidento našlaičiai, kurie yra Lietuvos Respublikos piliečiai:
) nepilnamečiai vaikai (įvaikiai); 
) pilnamečiai vaikai (įvaikiai), jeigu jie pripažinti neįgaliaisiais iki pilnametystės ir visą laiką nuo pilnametystės yra nedarbingi ar iš dalies darbingi;
) pilnamečiai vaikai (įvaikiai), kurie mokosi pagal bendrojo ugdymo programą, pirmą kartą įgyja pirmąją kvalifikaciją pagal formaliojo profesinio mokymo programą arba studijuoja aukštojoje mokykloje pagal nuolatinių studijų programą ir pirmą kartą įgyja bakalauro ar magistro laipsnį, iki mokymosi arba studijų pagal šias programas baigimo (išskyrus bendrojo ugdymo programų mokinius, turinčius teisę gauti Respublikos Prezidento našlaičių valstybinę rentą iki tų metų, kuriais jie baigia mokytis pagal šias programas, rugpjūčio 31 d.), bet ne ilgiau, iki jiems sukaks 24 metai. 
. Įvaikinus šio straipsnio 1 dalies 1 punkte nurodytus našlaičius, jų teisė gauti Respublikos Prezidento našlaičių valstybinę rentą išlieka.

 straipsnis. 
. Respublikos Prezidento našlaičių valstybinė renta skiriama Respublikos Prezidento našlaičiams, mirus Respublikos Prezidentui, kuriam buvo ar galėjo būti paskirta Respublikos Prezidento valstybinė renta.
. Respublikos Prezidento našlaičių valstybinė renta skiriama ir mokama Respublikos Prezidento našlaičiams, nepaisant jų gaunamų pensijų ir draudžiamųjų pajamų.

 straipsnis. 
. Respublikos Prezidento našlaičių valstybinės rentos dydis yra 25 procentai Respublikos Prezidento valstybinės rentos dydžio, jeigu teisę gauti šią rentą turi vienas našlaitis. Jei tokią teisę turi daugiau našlaičių, kiekvienam skiriama po lygiai, bet ne daugiau kaip po 25 procentus ir visiems kartu ne daugiau kaip 50 procentų viso Respublikos Prezidento valstybinės rentos dydžio. 
. Skiriant ir mokant Respublikos Prezidento našlaičių valstybinę rentą, taikomas Respublikos Prezidento valstybinės rentos dydis, nustatytas pagal šio įstatymo 3 straipsnio 2 dalies nuostatas.

 straipsnis. 
. Sprendimą skirti Respublikos Prezidento valstybinę rentą ar Respublikos Prezidento našlaičių valstybinę rentą (toliau kartu – valstybinė renta) priima Lietuvos Respublikos Vyriausybė Lietuvos Respublikos socialinės apsaugos ir darbo ministerijos teikimu.
. Valstybinė renta skiriama nuo teisės į šią rentą įgijimo dienos. Laiku negauta ar neišmokėta valstybinė renta išmokama už visą praėjusį laiką nuo teisės ją gauti įgijimo dienos.

. Valstybines rentas iš Lietuvos Respublikos valstybės biudžeto lėšų moka Lietuvos Respublikos Prezidento kanceliarija, vadovaudamasi šiuo įstatymu bei Lietuvos Respublikos Vyriausybės patvirtintais Respublikos Prezidento valstybinės rentos skyrimo ir mokėjimo nuostatais.
. Valstybinės rentos mokamos už praėjusį mėnesį.
. Valstybinės rentos gavėjui mirus, paskirtoji valstybinė renta jį palaidojusiems asmenims išmokama už visą tą mėnesį, kurį valstybinės rentos gavėjas mirė, jei ji dar nebuvo išmokėta. 
. Jeigu asmeniui įsiteisėja apkaltinamasis teismo nuosprendis, kuriuo jis pripažintas kaltu už tyčinio nusikaltimo padarymą (neatsižvelgiant į atleidimą nuo bausmės atlikimo, vėlesnį teistumo išnykimą ar panaikinimą), valstybinė renta neskiriama, o paskirtoji nemokama.  
. Valstybinės rentos gavėjas, kuris neteko Lietuvos Respublikos pilietybės, arba kurio atžvilgiu įsiteisėjo apkaltinamasis teismo nuosprendis, kuriuo valstybinės rentos gavėjas pripažintas kaltu dėl tyčinio nusikaltimo padarymo, taip pat Respublikos Prezidento našlaitis, nebeatitinkantis šio įstatymo 4 straipsnio 1 dalyje nurodytų sąlygų, privalo per 10 darbo dienų nuo tokių aplinkybių atsiradimo apie jas pranešti Lietuvos Respublikos Prezidento kanceliarijai. Jeigu apie tokias aplinkybes laiku nepranešama, permokėta suma išieškoma įstatymų nustatyta tvarka.

 straipsnis. 
Valstybinės rentos gavėjui išvykus nuolat gyventi į užsienį, valstybinė renta mokama vadovaujantis šiuo įstatymu bei Lietuvos Respublikos Vyriausybės patvirtintais Respublikos Prezidento valstybinės rentos skyrimo ir mokėjimo nuostatais.“ 


 straipsnis. 
. Šis įstatymas, išskyrus šio straipsnio 2 dalį, įsigalioja 2016 m. liepos 1 d.
. Lietuvos Respublikos Vyriausybė iki šio įstatymo įsigaliojimo priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

Respublikos Prezidentas



